pythainlp/thai_wikipedia_clean_20230101 huggingface dataset:
ในปี 2555 เข้าร่วมการแข่งขันเทควันโด ประเภทต่อสู้ทีมหญิง "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" โดยเป็นฝ่ายชนะคะแนนนักกีฬาจากกรุงเทพมหานคร 3-0 คว้าเหรียญทองให้กับจังหวัดนนทบุรี เหรียญเงินจากการแข่งขันเทควันโด ประเภทต่อสู้ทีม 4 คน ทีมหญิง "กีฬาแห่งชาติ ครั้งที่ 41" หรือ "เชียงใหม่เกมส์" หลังจากนั้น 2 ปีต่อมา นภาพรสามารถคว้าเหรียญทอง จากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 42" หรือ "สุพรรณบุรีเกมส์" และคว้าเหรียญทองเป็นสมัยที่ 2 จากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 43" หรือ "นครราชสีมาเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2012" รุ่นไม่เกิน 49 กก.หญิง ที่เมืองคยองจู ประเทศเกาหลีใต้ รอบชิงชนะเลิศ เป็นฝ่ายชนะคะแนนลาเนตส์ อนาสตาเซีย นักกีฬาจากรัสเซีย 9-1 คว้าเหรียญทอง รุ่นไม่เกิน 49 กก.หญิง
ในปี 2556 นภาพรเข้าร่วมการแข่งขันเทควันโด รายการ "โคเรีย โอเพ่น 2013" รุ่นไม่เกิน 46 กก.หญิง ที่เมืองชุนชอน ประเทศเกาหลีใต้ ในฐานะนักกีฬาเทควันโดเยาวชนทีมชาติไทย รอบชิงชนะเลิศเป็นฝ่ายชนะคะแนนเวเนดา กาเซีย เดอ เลออน นักกีฬาจากเม็กซิโก 20-10 คว้าเหรียญทองเหรียญที่ 4 ให้กับทีมชาติไทยได้สำเร็จ ซึ่งเป็นการคว้าแชมป์สมัยที่ 2 จากรายการนี้ ต่อมาเข้าร่วมการแข่งขันเทควันโด รายการ "เทรลเลบอร์ก โอเพ่น 2013" ที่เมืองเทรลเลบอร์ก ประเทศสวีเดน คว้าเหรียญเงิน รุ่นไม่เกิน 46 กก.หญิง
เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญเงิน รุ่นไม่เกิน 46 กก.หญิง โดยเข้าร่วมการแข่งขันกับนักกีฬาเทควันโดเยาวชนทีมชาติไทย จำนวน 11 คน แบ่งเป็นเยาวชนหญิง จำนวน 4 คน ประกอบด้วย อรญา แก้วตา รุ่นไม่เกิน 42 กก.หญิง พาณิภัค วงศ์พัฒนกิจ รุ่นไม่เกิน 44 กก.หญิง นภัสสร จรณวัต รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 52 กก.หญิง แบ่งเป็นเยาวชนชาย จำนวน 7 คน ประกอบด้วย เทวินทร์ หาญปราบ รุ่นไม่เกิน 45 กก.ชาย รามณรงค์ เสวกวิหารี รุ่นไม่เกิน 48 กก.ชาย ณัฐวุฒิ เจริญรักษ์ รุ่นไม่เกิน 51 กก.ชาย สุทธิศักดิ์ จานทอง รุ่นไม่เกิน 55 กก.ชาย ณัฐวีร์ กล่อมพงษ์ รุ่นไม่เกิน 59 กก.ชาย ณชพล เฉลิมลักษณ์ รุ่นไม่เกิน 63 กก.ชาย ยูลิสซีส ฮาลเลอร์ รุ่นไม่เกิน 73 กก.ชาย
ในปี 2557 เป็นตัวแทนนักกีฬาเทควันโดเยาวชนทีมชาติไทย เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2014" คว้าเหรียญเงิน รุ่นไม่เกิน 46 กก.หญิง ที่ประเทศไต้หวัน โดยเป็นรองแชมป์โลกเยาวชนร่วมกับณัฐวีร์ กล่อมพงษ์ ที่คว้าเหรียญเงินจากการแข่งขันเทควันโด รุ่นไม่เกิน 59 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2014" ที่ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 3 จากรายการนี้
นภาพรเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นเยาวชนหญิง ไม่เกิน 46 กก. รอบชิงชนะเลิศเป็นฝ่ายชนะคะแนนซุง เชีย ยิน นักกีฬาจากไต้หวัน 6-1 คว้าเหรียญทองเหรียญที่ 6 ให้กับเทควันโดทีมชาติไทย เมื่อวันที่ 6 พ.ย. 2557
ในปี 2558 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 44 กก.หญิง โดยเข้าร่วมการแข่งขันกับนักกีฬาเทควันโดรุ่นเยาวชน จำนวน 11 คน ประกอบด้วย รวิภา ศิริสมบูรณ์วัฒนา รุ่นไม่เกิน 42 กก.หญิง รัชนีกร สูนประหัต รุ่นไม่เกิน 46 กก.หญิง ณัฐวิภา อินทรสมบัติ รุ่นไม่เกิน 49 กก.หญิง เบญจรัตน์ อย่างตระกูล รุ่นไม่เกิน 52 กก.หญิง อิศรินทร์ ทวีปถาวรวงศ์ รุ่นไม่เกิน 59 กก.หญิง วรัญชัย จังศิริพรปกรณ์ รุ่นไม่เกิน 45 กก.ชาย ปุริม ปุรินทราภิบาล รุ่นไม่เกิน 48 กก.ชาย เทวินทร์ หาญปราบ รุ่นไม่เกิน 51 กก.ชาย สิรวิชญ์ ปิยะจินดา รุ่นไม่เกิน 55 กก.ชาย อินทัช รัตนาวังเจริญ รุ่นไม่เกิน 59 กก.ชาย ปฏิภาณ สุขประเสริฐ รุ่นไม่เกิน 73 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 4 จากรายการนี้
ในปี 2559 เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2016" รุ่นไม่เกิน 46 กก.หญิง ที่เมืองเบิร์นนาบี ประเทศแคนาดา รอบ 32 คน เป็นฝ่ายชนะคะแนนนักกีฬาจากตาฮีตี 6-0 รอบ 16 คน ชนะคะแนนนักกีฬาจากฮังการี 1-1 รอบก่อนรองชนะเลิศ ชนะคะแนนนักกีฬาจากจีน 4-0 รอบรองชนะเลิศ ชนะคะแนนนักกีฬาจากอิสราเอล 5-4 รอบชิงชนะเลิศ ชนะคะแนนนักกีฬาจากสวีเดน 11-7 คว้าเหรียญทองมาครองได้สำเร็จ หลังจากที่ทางสมาคมกีฬาเทควันโดแห่งประเทศไทยรอคอยมานานถึง 10 ปี การแข่งขันครั้งนี้เป็นรายการสุดท้ายในระดับเยาวชนของนภาพร
ในปี 2559 เข้าร่วมการแข่งขันเทควันโด รายการ "Aquece Rio International Taekwondo Tournament" หรือ พรีโอลิมปิกเกมส์ 2016 ที่กรุงรีโอเดจาเนโร ประเทศบราซิล คว้าเหรียญทองแดง รุ่นไม่เกิน 49 กก.หญิง ซึ่งเป็นการแข่งขันที่จัดขึ้นเพื่อให้นักกีฬาเทควันโดแต่ละชาติได้ประลองสนามก่อนที่จะมีการแข่งขัน "โอลิมปิกเกมส์ 2016" นภาพรเข้าร่วมการแข่งขันครั้งนี้แทนนักกีฬาเทควันโดทีมชาติไทย จำนวน 2 คน คือ ชนาธิป ซ้อนขำ และพาณิภัค วงศ์พัฒนกิจ ที่สามารถคว้าโควต้าเข้าร่วมการแข่งขัน "โอลิมปิกเกมส์ 2016" ได้สำเร็จ ในการแข่งขันเทควันโด รุ่นไม่เกิน 49 กก.หญิง
เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 46 กก.หญิง ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากคาซัคสถาน 11-1 รอบก่อนรองชนะเลิศ ชนะคะแนนนักกีฬาจากเวียดนาม 2-1 รอบรองชนะเลิศ พ่ายคะแนนนักกีฬาจากไต้หวัน 5-4 คว้าเหรียญทองแดง รุ่นไม่เกิน 46 กก.หญิง ต่อมาเข้าร่วมการแข่งขันเทควันโด รายการ "โคเรีย โอเพ่น 2016" ที่ประเทศเกาหลีใต้ รุ่นไม่เกิน 46 กก.หญิง
ในปี 2560 นภาพรเข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 49 กก.หญิง ที่เมืองลาสเวกัส ประเทศสหรัฐอเมริกา รอบชิงชนะเลิศ เป็นฝ่ายชนะคะแนนนักกีฬาจากเม็กซิโก 16-13 ต่อมาเข้าร่วมการแข่งขันเทควันโด รายการ "44th Lotto Dutch Open Taekwondo Championships 2017" คว้าเหรียญทองแดง รุ่นไม่เกิน 46 กก.หญิง ที่เมืองไอนด์โฮเวน ประเทศเนเธอร์แลนด์ รอบรองชนะเลิศพ่ายคะแนนนักกีฬาจากสเปน 9-14 จากนั้นเข้าร่วมการแข่งขันเทควันโด รายการ "เบลเยี่ยม โอเพ่น 2017" คว้าเหรียญทอง รุ่นไม่เกิน 46 กก.หญิง ที่เมืองโลมเมิล ประเทศเบลเยี่ยม รอบชิงชนะเลิศ เป็นฝ่ายชนะคะแนนนักกีฬาจากแคนาดา 16-6 และเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2017" คว้าเหรียญทองแดง รุ่นไม่เกิน 46 กก.หญิง ที่เมืองมูจู ประเทศเกาหลีใต้
โรงงานทอผ้าโทมิโอกะและสถานที่ที่เกี่ยวข้อง
โรงงานทอผ้าโทมิโอกะและสถานที่ที่เกี่ยวข้อง  คือ ชื่อตามที่ได้จดทะเบียนเป็นมรดกโลก สถานที่แห่งนี้คือโรงงานสาวผ้าไหมที่เป็นต้นแบบในยุคใหม่ที่มีความเก่าแก่ที่สุดในประเทศญี่ปุ่น ก่อตั้งใน ค.ศ. 1872 โดยรัฐบาลเพื่อที่จะแนะนำเครื่องจักรสาวผ้าที่ทันสมัยจากฝรั่งเศสและเผยแพร่เทคโนโลยีสู่ญี่ปุ่น โรงงานนี้ได้รับการจดทะเบียนโดยรัฐบาลในฐานะแหล่งที่ตั้งทางประวัติศาสตร์ และอาคารได้รับการอนุรักษ์เป็นอย่างดี มันคือโรงงานขนาดใหญ่แห่งหนึ่งในเขตเมืองเก่าของโทมิโอกะในจังหวัดกุมมะ ตั้งอยู่ห่างจากกรุงโตเกียว ทางตะวันตกเฉียงเหนือประมาณ 100 กิโลเมตร
ไม่นานหลังจากการปฏิวัติเมจิในปลายคริสตศตววษที่ 19 รัฐบาลญี่ปุ่นรีบเร่งนำความทันสมัยมาสู่ญี่ปุ่น เพื่อที่จะก้าวทันประเทศต่าง ๆ ในทวีปยุโรป ผ้าไหมดิบของญี่ปุ่นคือ สินค้าส่งออกที่สำคัญที่สุด และสนับสนุนความเจริญเติบโตทางเศรษฐกิจในเวลานั้น แต่ระหว่างความนิยมนี้ โรงงานผ้าไหมญี่ปุ่นเริ่มที่จะเสียคุณภาพของผ้าไหม ซึ่งเป็นอันตรายอย่างรวดเร็วต่อชื่อเสียงของญี่ปุ่นในฐานะผู้ผลิตผ้าไหมดิบ ด้วยเหตุนี้รัฐบาลแห่งชาติตัดสินใจที่จะก่อตั้งโรงงานทอผ้าโทมิโอกะ เพื่อเป็นต้นแบบในการปั่นด้ายด้วยเครื่องจักรที่มีความซับซ้อนมากที่สุด และพัฒนาคุณภาพของผ้าไหมดิบ
ใน ค.ศ. 1870 พอล บรูแนท (Paul Brunat) ผู้ซึ่งทำงานในบริษัทการค้าฝรั่งเศสในโยโกฮามะได้ค้นหาที่ตั้งที่เหมาะสมสำหรับโรงงานผ้าไหมในภูมิภาคคันโต และเลือกที่ตั้งนั้นในเมืองโทมิโอกะ การก่อสร้างเริ่มใน ค.ศ. 1871 และเสร็จสมบูรณ์ในเดือนกรกฎาคมปีถัดไป สามเดือนต่อมาโรงงานเริ่มดำเนินงาน ภายในโรงงานมีเครื่องจักรปั่นผ้าไหมกว่า 150 เครื่อง และคนงานหญิง 400 คน ทำงานในโรงงาน วิถีชีวิตของคนงานเหล่านั้นได้รับการบันทึกไว้ในสมุดบันทึกของวาดะ เอ (Wada Ei)
โรงงานทอผ้าโทมิโอกะมุ่งมั่นการผลิตผ้าไหมดิบคุณภาพสูง และแม้ว่าผ้าไหมเหล่านั้นได้สร้างชื่อเสียงด้วยคุณภาพของมันในต่างประเทศ แต่ธุรกิจผ้าไหมอยู่ในสภาวะขาดทุนโดยตลอด ถึงจะมีการลดราคาสินค้าแล้ว ทางโรงงานก็ยังคงขาดทุนอย่างหนักส่งผลให้รัฐบาลตัดสินใจขายโรงงานและโอนธุรกิจให้กับเครือมิตสึอิไฟแนนซ์ (Mitsui Finance Group) ใน ค.ศ. 1893 และใน ค.ศ. 1902 โรงงานถูกโอนอีกครั้งสู่บริษัทฮาระ (Hara Company)
ใน ค.ศ. 1939 (ปีที่ 14 ของยุคโชวะ) โรงงานทอผ้าโทมิโอกะถูกโอนสู่บริษัทคาตากูระอินดัสตรีส์จำกัด (Katakura Industries Co., Ltd) ซึ่งเป็นบริษัททอผ้าไหมที่ใหญ่ที่สุดในญี่ปุ่น โรงงานทอผ้าโทมิโอกะได้ช่วยเหลือความเจริญเติบโตทางเศรษฐกิจของญี่ปุ่นอย่างมากระหว่างและหลังสงครามโลกครั้งที่ 2 และในที่สุดโรงงานได้ปิดตัวลงในเดือนมีนาคม ค.ศ. 1987 แต่มันยังคงเป็นสถานที่ที่ได้รับการดูแลอย่างดีหลังจากได้รับการขึ้นทะเบียนเป็นแหล่งประวัติศาสตร์ใน ค.ศ. 2005 และได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโกเมื่อวันที่ 21 มิถุนายน ค.ศ. 2014
โคเรีย ไฮท์เวย์ ครอป
เคลิ้ม (เพลงสล็อต แมชชีน)
เคลิ้ม (Kloem) เป็นซิงเกิลที่ 2 ของวงดนตรีสล็อต แมชชีน จากสตูดิโออัลบั้มที่ 6 Rainbow จากค่ายบีอีซี-เทโร มิวสิค ประพันธ์คำร้อง-ทำนองและเรียบเรียงโดย Po Posayanukul เพลงนี้มีความโดดเด่นทางด้านการใช้สัมผัสคล้อง­จองท่อนเพลง และยังเลือกใช้สำนวนภาษาเชย ๆ ออกจำหน่ายในวันที่ 27 ตุลาคม พ.ศ. 2556 และมิวสิกวีดิโอกำกับโดย John Kittithat และเผยแพร่ในยูทูบ วันที่ 21 พฤศจิกายน พ.ศ. 2556
เพลง เคลิ้ม ได้อันดับ 15 จากการจัดอันดับของ 95.5 FM Virgin Hitz หมวดเพลงไทยสากล ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
วิชาสามอย่าง
รถไฟเหาะ
ฟลอเรนซ์ กริฟฟิท จอยเนอร์
ฟลอเรนซ์ เดลอเรซ กริฟฟิท จอยเนอร์  หรือที่รู้จักในชื่อ โฟล-โจ (Flo-Jo) เป็นนักกรีฑาชาวอเมริกัน มีชื่อเสียงในฐานะที่เป็นสตรีที่วิ่งเร็วที่สุดในโลก โดยเป็นเจ้าของสถิติโลก และเหรียญทองประเภทวิ่ง 100 เมตร และ 200 เมตรในกีฬาโอลิมปิกฤดูร้อน 1988 ที่โซล ประเทศเกาหลีใต้ สถิติของเธอยังไม่มีนักกีฬาหญิงคนใดทำลายได้มาจนถึงปัจจุบัน
ฟลอเรนซ์ จอยเนอร์เสียชีวิตด้วยวัยเพียง 38 ปี แพทย์วินิจฉัยว่าเธอเสียชีวิตจากการขาดอากาศ เนื่องจากอาการชักขณะกำลังนอนหลับ
คอลลิชันคอร์ส
คอลลิชันคอร์ส  เป็นชุดอัลบั้มซีดีหรือดีวีดี ออกจำหน่ายเมื่อวันที่ 30 พฤศจิกายน พ.ศ. 2547 โดยนักร้องแร็ปชาวอเมริกัน เจย์-ซี ร่วมกับวงดนตรีร็อกชาวอเมริกัน ลิงคินพาร์ก เมื่อออกจำหน่ายก็สามารถทะยานเข้าสู่ อันดับเพลง 200 อันดับของบิลบอร์ดได้ ในเดือนสิงหาคม พ.ศ. 2552 อัลบั้มนี้จำหน่ายได้ 1,934,000 ชุด เฉพาะแค่ในสหรัฐอเมริกา และจำหน่ายได้มากกว่า 5 ล้านชุดทั่วโลก
พัก จี-มิน (นักร้องชาย)
พัชชา พูนพิริยะ (เกิด 6 กันยายน พ.ศ. 2537) เป็นนักแสดงภาพยนตร์ชาวไทย และเป็นนักจัดรายการวิทยุคลื่น Cat Radio รวมไปถึงเป็นนักคอลัมน์ใน The Standard อีกด้วยและเป็นน้องสาวของนัฐวุฒิ พูนพิริยะ ผู้กำกับภาพยนตร์เคาท์ดาวน์ เริ่มเป็นที่รู้จักจากการเป็นนางเอกภาพยนตร์เรื่อง "Mary is happy, Mary is happy" พัชชา สำเร็จการศึกษาจาก ภาควิชานฤมิตศิลป์ (แขนงวิชาการออกแบบแฟชัน) คณะศิลปกรรมศาสตร์ จุฬาลงกรณ์มหาวิทยาลัย เกียรตินิยมอันดับ 1
ทุกวันจันทร์ ช่วงคนขอแมว 21.00-0.00 คู่กับ วี วิโอเลต วอร์เทียร์
ฟุตบอลลีกคัพ ฤดูกาล 2014–15
ฟุตบอลลีกคัพ ฤดูกาล 2014–15, หรือเรียกว่า แคพิทัลวันคัพ สำหรับเหตุผลของผู้สนับสนุนหลัก จะเป็นฤดูกาลที่ 54 ของการแข่งขัน. เป็นการแข่งขันระบบน็อคเอาต์สำหรับ 92 ทีมสโมสรฟุตบอลในอังกฤษและเวลส์
แชมป์เก่าได้แก่ แมนเชสเตอร์ซิตี หลังจากพวกเขาเอาชนะ ซันเดอร์แลนด์ 3-1 เมื่อวันที่ 2 มีนาคม ค.ศ. 2014 ที่สนาม เวมบลีย์ แต่ในที่สุดแมนเชสเตอร์ซิตีก็ถูกเขี่ยตกรอบสี่จากทีม นิวคาสเซิล ยูไนเต็ด
รอบแรกจะเริ่มเปิดฉากในวันที่ 11 สิงหาคม ค.ศ. 2014 และประกอบไปด้วยทีมจากโซนเหนือ โซนใต้และทีมที่อยู่ในระดับเท่านั้นที่จะจับสลากโคจรมาพบกันเอง
เชลซี ชนะเลิศถ้วยรายการนี้หลังจากเก็บชัยชนะ 2–0 ต่อ ทอตนัม ฮอตสเปอร์ ใน รอบชิงชนะเลิศ
การจับสลากรอบแรกมีขึ้นเมื่อวันที่ 17 มิถุนายน ค.ศ. 2014 เวลา 10:00 BST การแข่งขันจะลงแข่งขันในช่วงสัปดาห์เริ่มวันที่ 11 สิงหาคม ค.ศ. 2014
การจับสลากสำหรับรอบสองจะเกิดขึ้นในวันที่ 13 สิงหาคม ค.ศ. 2014. การแข่งขันจะมีขึ้นในช่วงสัปดาห์วันที่ 25 สิงหาคม ค.ศ. 2014
เจ็ดทีมจากพรีเมียร์ลีกที่เข้าร่วมการแข่งขันสโมสรยุโรป (ยูฟ่าแชมเปียนส์ลีก หรือ ยูฟ่ายูโรปาลีก) ได้แก่ แมนเชสเตอร์ซิตี, อาร์เซนอล, เชลซี, เอฟเวอร์ตัน, ฮัลล์ ซิตี, ลิเวอร์พูล และ ทอตนัม ฮอตสเปอร์ - จะเข้าสู่การแข่งขันในรอบนี้ พวกเขาจะลงเล่นร่วมกับผู้ชนะ 25 ทีมจากรอบสอง
การจับสลากสำหรับรอบสามจะเกิดขึ้นในวันที่ 27 สิงหาคม ค.ศ. 2014 การแข่งขันจะมีขึ้นในช่วงสัปดาห์วันที่ 22 กันยายน ค.ศ. 2014
การจับสลากสำหรับรอบสี่จะเกิดขึ้นในวันที่ 24 กันยายน ค.ศ. 2014 การแข่งขันจะมีขึ้นในช่วงสัปดาห์วันที่ 27 ตุลาคม ค.ศ. 2014
การจับสลากสำหรับรอบสี่จะเกิดขึ้นในวันที่ 29 ตุลาคม ค.ศ. 2014 เชฟฟีลด์ ยูไนเต็ด คือทีมที่อันดับต่ำที่สุดในการแข่งขันซึ่งมาจากลีกวัน, ดิวิชั่นสามของฟุตบอลอังกฤษ การแข่งขันจะมีขึ้นในช่วงสัปดาห์วันที่ 15 ธันวาคม ค.ศ. 2014.
การจับสลากสำหรับรอบรองชนะเลิศจะเกิดขึ้นในวันที่ 17 ธันวาคม ค.ศ. 2014 หลังจากการถ่ายทอดทางโทรทัศน์เกมระหว่าง บอร์นมัท และ ลิเวอร์พูล
นัดแรกจะเริ่มทำการแข่งขันในช่วงสัปดาห์ระหว่างวันที่ 19 มกราคม ค.ศ. 2015.
นัดที่สองจะเริ่มทำการแข่งขันในช่วงสัปดาห์ระหว่างวันที่ 26 มกราคม ค.ศ. 2015.
ฟุตบอลลีกคัพนัดชิงชนะเลิศจะจัดขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์
ณัฐวดี ดอกกะฐิน
ฟูไฟเตอส์ (อัลบั้ม)
ฟูไฟเตอร์ส  เป็นสตูดิโออัลบั้มเปิดตัว ของวงดนตรีออลเทอร์นาทิฟร็อกจากอเมริกัน ฟูไฟเตอร์ส วางจำหน่ายเมื่อวันที่ 4 กรกฎาคม ค.ศ. 1995 โดยค่ายเพลงแคปิตอลเรเคิดส์เป็นฝ่ายวางจำหน่าย ผ่านทางค่าย รอสเวลเรเคิดส์ของ เดฟ โกรล โกรลแต่งเพลงและบันทึกอัลบั้มชุดนี้ด้วยตัวเอง โดยมีมือกีตาร์รับเชิญในส่วนหนึ่งของอัลบั้ม เกรก ดัลลี มีโปรดิวเซอร์อัลบั้มอย่าง บาเร็ต โจนส์ ที่มาเติมเต็มช่วยเหลืออัลบั้มให้ดียิ่งขึ้น โดยอัดอัลบั้มที่ โรเบิร์ตแลงสตูดิโอในเมืองซีแอตเทิล รัฐวอชิงตัน , ก่อนจะปล่อยอัลบั้มในราวปี 1994 โกรลกล่าวถึงกล่าวอัดอัลบั้มชุดนี้ว่าเขามีจุดประสงค์ทำเล่น ๆ สนุก ๆ โดยเขาอธิบายอย่างกะทะรัดว่า เป็นเหมือนอัลบั้มระบายความเศร้าใจหลังการเสียชีวิตของเพื่อนร่วมวงอย่าง เคริ์ธ โคเบน นักร้องนำจาก เนอร์วานา
หลังจากที่โกรลอัดอัลบั้มเสร็จสิ้น , เขาตัดสินใจใช้ชื่อ "ฟูไฟเดอร์ส" สำหรับโครงการดนตรีโดยเขาใช้เพื่อปิดบังตัวตน และแจกจ่ายเทปคาสเซ็ตของอัลบั้มดังกล่าวในหมู่เพื่อน , หลังจากนั้นเทปดังกล่าวเริ่มเป็นที่ได้รับความสนใจแก่[[ค่ายเพลง]ในหมู่มาก โกรลเซ็นสัญญากับแคปิตอลเรเคิดส์ อัลบั้มดังกล่าวได้รับการโปรโมทผ่านการแสดงสดอย่างกว้างขว้าง และจากผลงานซิงเกิ้ลจำนวนหกซิงเกิ้ล , ประกอบกับวิดิโอเพลงอีกสองเพลง อัลบั้มนี้มีเสียงวิจารณ์ไปเชิงทางบวก โดยคำชื่มชมจากการประพันธ์บทเพลงและการแสดง นอกจากนี้ยังมียอดรายได้ที่ทำให้พวกเขาประสบความสำเร็จ , จนกลายเป็นอัลบั้มที่มียอดขายสูงสุดเป็นลำดับที่สองใน [[สหรัฐอเมริกา]] และยังติดชาร์จอันดับที่ห้าใน [[สหราชอาณาจักร]] , [[แคนาดา]] , [[ออสเตรเลีย]] และ [[นิวซีแลนด์]]
เบื้องหลังอัลบั้ม.
[[ไฟล์:David Grohl.jpg|thumb|left|Dave Grohl เขียนและอัดเพลงในวงโดยตัวของเขาเอง.|alt=Dave Grohl sings and plays the guitar atop a stage.]]
หลังการเสียชีวิตของ [[เคิร์ต โคเบน]] นักร้องนำวง[[เนอร์วานา]] ในเดือนเมษายน ค.ศ. 1994, [[เดฟ โกรล]] มือกลองแห่งเนอร์วานา ระบุอาจมาจากภาวะความซึมเศร้า, ซึ่งทำให้โกรลไม่มีกระจิตใจในการเล่นดนตรีต่อ ซึ่งเขายังลังเลว่าจะทำอะไรต่อไป ซึ่งเขามีความคิดที่จะล้มเลิกการเล่นดนตรีแล้วด้วยซ้ำ ,อย่างไรก็ตามมีคำเชิญชวนจากวงต่าง ๆ เช่น Danzig และ Tom Petty and The Heartbreakers ในการเข้ามาเป็นมือกลอง, "มันเป็นการเตือนตัวผมว่าผมยังอยู่ในเนอร์วานาเสมอ; ทุกครั้งที่ผมนั่งลงบนกลองชุด ผมจะคิดอยู่แบบนี้เสมอ"
การแสดงสดของ เดฟ โกรล เกิดขึ้นจากการเสียชีวิตของเคิร์ต โคเบน แสดงร่วมกับวง [[The Backbeat Band]] ในงานประกาศรางวัล 1994 เอ็มทีวีมูฟวี่อะวอร์ด 1994 MTV Movie Awards ในเดือนมิถุนายน , เขาถูกชักชวนโดย ไมค์ วัตต์ เพื่อมาเป็นส่วนหนึ่งกับอัลบั้มของเขา Ball-Hog or Tugboat? หลังจากแสดงคอนเสริ์ตเสร็จแล้ว , เดฟ โกรล มีความคิดที่จะตั้งโครงการดนตรีของเขาขึ้นมาเอง เป็นการระบายความเศร้าหม่นหมอง จากการเสียชีวิตของโคเบน โกรลเปรียบอัลบั้มนี้ว่า "ยาบำบัด" ซึ่งเขาอัดเพลงและแต่งเนื้อเพลงโดยตัวของเขาเอง หลังจากนั้น เดฟ โกรล ได้จองสคูดิโอ Robert Lang Studio ไว้ประมาณหกวัน ซึ่งสตูดิโอดังกล่าวอยู่ใกล้บ้านของเขา , เมื่อเขาได้อัดเพลง "เพลงโปรดของผม ผมเขียนมามันขึ้นเมื่อ 4-5 ปีซึ่งไม่มีใครฟัง" ซึ่งได้รับความช่วยเหลือจากฝ่ายโปรดิวเซอร์ บาเร็ต โจนส์ , เมื่อครั้นที่เขายังส่งเทปเดโม่ไปให้ , "Pocketwatch" ปี 1992 ทำให้เดฟ โกรลมีความคิดในการเล่นดนตรีอีกครั้ง และวางจำหน่ายมันให้ภายใต้ชื่อดังกล่าว แต่ก็ยังมีคนบางกลุ่มบอกว่าวงมีลักษณะคล้ายคลึงกับอัลบั้ม Klark Kent ของสจ๊วต ค็อปแลนด์
Dave Grohl และ Barret Jones อัดเพลงในระยะเวลาหนึ่งสัปดาห์เต็มในเดือนตุลาคม ปีค.ศ. 1994 , โดย Dave Grohl เล่นเครื่องดนตรีเองทั้งหมด (ไม่ว่าจะเป็นการร้อง กีตาร์ เบส และกลอง) รุ่งเช้าพวกเขาทั้งสองมายังสตูดิโอ Robert Lang Studios , พวกเขาเริ่มอัดเพลงจนกระทั่งบ่ายโมงและอัดไปสี่เพลง "ขณะที่เขาอัดเขาต้องเล่นเป็นมือกองและสลับมาเป็นกีตาร์ และไปอัดเพลง , สักพักก็ไปนั่งพักโดยการจิบกาแฟแล้วกลับไปทำเพลงต่อ"
โดยการแสดงคอนเสริ์ตได้รับความช่วยเหลือจาก Greg Dull จากวง [[The Afghan Whigs]] ในการจัดหาและบริการกีตาร์ "X-Static" โดยการแสดงคอนเสริ์ตได้รับความช่วยเหลือจาก Greg Dull จากวง [[The Afghan Whigs]] ในการเล่นกีตาร์ให้ ซึ่งเป็นคนที่ติดตามการอัดเพลงของ Dave Grohl , ในท้ายที่สุด Dave Grohl ก็ได้ให้เป็นมือกีตาร์ (ซึ่ง Greg Dull ได้เป็นมือกีตาร์ให้ฟูไฟเดอร์สเพียงเพลงเดียว ในเพลง X-Static) โดยแต่ละเพลงนั้นใช้ความยาวประมาณ 45 นาทีจึงจะเสร็จสมบูรณ์ การแต่งเพลงได้ถูกบันทึกไว้ในลำดับเดียวกันถูกกลายมาเป็นลำดับแทร็กและเป็นเพียงเพลงเดียวที่ถูกรั่วไหลก่อนจะเสร็จสมบูรณ์ [["I'll Stick Around"]] Dave Grohl รู้สึกไมปลอดภัยกับการร้องของเขา , และเพิ่มเอฟเฟ็คเสียงลงในเสียงของเขาในเพลง "Floaty"และเพิ่มประสิทธิภาพในการทำงานผ่านแทร็คที่สอง
ในความพยายามที่จะตั้งตัวตนของเขา , Dave Grohl วางแผนปล่อยเพลงภายใต้ชื่อ ฟู ไฟสเตอร์. มันค่อนข้างจะได้ผลรับที่ค่อนข้างแย่สำหรับ 100 ตลับ LP Record ซึ่งถูกกดดันหลังจากการประชุมเสร็จสิ้น Dave Grohl ต้องการที่จะสร้างแล็บเทปคาสเซ็ตที่[[ซีแอตเทิล]] ที่จะสร้าง 100 ตลับเทปคาสเซ็ต ได้ทำสำเนาต้นฉบับสำหรับการประชุม และเริ่มส่งให้ถึงมือของเพื่อนเพื่อดูความคิดเห็นและ "ผมจะให้แจกเทปให้ทุกคน เด็ก ๆ มาหาผมและพูดว่า [[เนอร์วานา]]เป็นวงโปรดของฉันเลยและผมก็ว่า ฮ่าเยี่ยมไปเลย , แต่รับเทปไปซะไอ้หนู Eddie Vedder ได้ทำการเปิดเพลง 2 เพลง จากที่อัดเมื่อวันที่ 8 กุมภาพันธ์ 1995 เป็นที่แรกผ่านทางวิทยุกระจายเสียง Self-Pollution Radio การบันทึกเป็นไปอย่างแพร่กระจ่าย ในเหล่าวงการเพลง , ซึ่งสร้างความน่าสนใจให้กับเรเคิดส์ ลาเบล (Record Label) ในท้ายที่สุดก็เซ็๋นสัญญากับค่าย [[แคปิตอลเรเคิดส์]] โดยประธานบริษัทแคปิตอลเรเคิดส์ซี่งเป็นเพื่อนสนิทของ Dave Grohl ตั้งแต่เมื่อเขาอยู่กับวงเนอร์วานากับค่าย Geffen Records
[[หมวดหมู่:อัลบั้มฟูไฟเดอร์ส]]
[[หมวดหมู่:อัลบั้มเปิดตัว]]
[[หมวดหมู่:อัลบั้มเพลงในปี พ.ศ. 2538]]
Foo Fighters (album)
จักรพรรดิไท่แห่งราชวงศ์โจว
King Tai of Zhou
สูญญากาศ (เพลงซิลลี่ ฟูลส์)
สูญญากาศ เป็นซิงเกิลในปี พ.ศ. 2555 ของวงดนตรีซิลลี่ ฟูลส์ โดยมี วอร์เนอร์มิวสิคไทยแลนด์ เป็นผู้จัดจำหน่าย ประพันธ์เนื้อร้องโดย บอย โกสิยพงษ์ ทำนองโดย จักริน จูประเสริฐ และเรียบเรียงโดย ซิลลี่ ฟูลส์ โดยเพลงเน้นแนวอะคูสติกส์
มิวสิกวีดิโอนี้ และเผยแพร่ในยูทูบ วันที่ 11 เมษายน พ.ศ. 2556 โดยมีนางเอกเป็นน้องสาวของ แจสมิน มาร่วมแสดงด้วย มีเนื้อหาเกี่ยวกับอาการตอนคนเราคบกันไปนานๆ อาจจะเริ่มเบื่อกัน อาจไม่ค่อยได้คุยกันแล้ว แล้วจะทำยังไงเพื่อจะแก้ปัญหานี้ให้ได้
เพลง สูญญากาศ ได้คว้าอันดับ 11 ของชาร์ตเพลง Seed Chart Top 20 ในปี พ.ศ. 2555 และอันดับ 32 ของชาร์ตเพลง 95.5 FM Virgin Hitz CHART TOP 40 ประจำวันที่ 13 พฤษภาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล
ผักเชียงดา
ปราภวสูตร
ปราภวสูตร เป็นพระสูตรหนึ่งที่ปรากฏใน ขุททกปาฐะ-ธรรมบท-อุทาน-อิติวุตตกะ-สุตตนิบาต หมวดขุททกนิกาย แห่ง พระสุตตันตปิฎก มีเนื้อหาว่าด้วยมูลเหตุแห่งความเสื่อม หรือหนทางที่จะทำให้คนผู้หนึ่งตกต่ำได้ โดยพระสูตรนี้อาจนับเป็นส่วนต่อขยายจากมงคลสูตร ซึ่งว่าด้วยสิ่งอันเป็นมงคล หรือเหตุที่ทำให้เจริญรุ่งเรืองทั้งทางโลกและทางธรรม ปราภวสูตรนี้เป็นการย้ำเตือนว่า นอกจากจะต้องปฏิบัติในสิ่งอันเป็นมงคลดังที่ปรากฏในมงคลสูตร ยังต้องหลีกเลี่ยงความเสื่อมดังที่ปรากฏในปราภวสูตรอีกด้วย
สมเด็จพระสัมมาสัมพุทธเจ้าตรัสพระสูตรนี้ ณ วัดเชตวันมหาวิหาร อารามของบิณฑิกเศรษฐี ใกล้พระนครสาวัตถี ในคัมภีร์ปรมัตถโชติกา อรรถกถาขุททกนิกาย ได้อธิบายมูลเหตุแห่งพระสูตรนี้ว่า สืบเนื่องจาก " เทวดาทั้งหลายฟังมงคลสูตรแล้ว ได้มีปริวิตกนี้ว่า พระผู้มีพระภาคเจ้าตรัสความเจริญและความสวัสดีแก่สัตว์ทั้งหลายในมงคลสูตร ตรัสแต่ความเจริญโดยส่วนเดียวเท่านั้น ไม่ตรัสความเสื่อมเลย เอาเถิด บัดนี้ สัตว์ทั้งหลายย่อมเสื่อม ย่อมพินาศ ด้วยเหตุแห่งความเสื่อมใด พวกเราจะทูลถามถึงเหตุแห่งความเสื่อมนั้นของสัตว์เหล่านั้น ลำดับนั้น ในวันที่ 2 แต่วันที่ตรัสมงคลสูตร เทวดาทั้งหลายในหมื่นจักรวาล ประสงค์จะฟังพระสูตรว่าด้วยความเสื่อม ประชุมกันในจักรวาลหนึ่งนี้ จึงนิรมิตอัตภาพละเอียด 10 อัตภาพบ้าง 20 อัตภาพบ้าง 30 อัตภาพบ้าง 40 อัตภาพบ้าง 50 อัตภาพบ้าง 60 อัตภาพบ้าง 70 อัตภาพบ้าง 80 อัตภาพบ้างในโอกาสที่สุดแห่งปลายขนทรายหนึ่ง ได้ยืนแวดล้อมพระผู้มีพระภาคเจ้าซึ่งประทับนั่งบนบวรพุทธอาสน์ที่ปูแล้ว รุ่งโรจน์ข่มทับเทวดา มาร และพรหมทั้งปวงด้วยสิริและเดช แต่นั้น เทวบุตรองค์หนึ่งถูกท้าวสักกะจอมเทวินทร์ตรัสสั่งแล้ว ทูลถามปัญหาเกี่ยวกับความเสื่อมกับพระผู้มีพระภาคเจ้า"
ส่วนในเนื้อหาของปราภวสูตรบรรยายความขณะที่เทวดาได้เดินทางมาเข้าเฝ้าสมเด็จพระสัมมาสัมพุทธเจ้าไว้ดังนี้ว่า "ครั้งนั้นแล เมื่อปฐมยามสิ้น
ไปแล้ว เทวดาตนหนึ่งมีรัศมีอันงดงามยิ่ง ทำพระวิหารเชตวันทั้งสิ้นให้สว่างไสวเข้าไปเฝ้าพระผู้มีพระภาคถึงที่ประทับ ถวายบังคมพระผู้มีพระภาคแล้ว ยืนอยู่ ณ ที่ควรส่วนข้างหนึ่ง ครั้นแล้วได้ทูลถามพระผู้มีพระภาคด้วยคาถาว่า ข้าพระองค์มา เพื่อจะทูลถามถึงคนผู้เสื่อม และคนผู้เจริญ กับท่านพระโคดม จึงขอทูลถามว่าอะไรเป็นทางของคนเสื่อม"
พระผู้มีพระภาคตรัสตอบถึงมูลเหตุแห่งความเสื่อมจำนวนทั้งสิ้น 12 ข้อ โดยมีเทวบุตรคอยถามไล่ตามเป็นข้อๆ ดังนี้ว่า (ในที่นี้ตัดคำถามของเทวบุตร ซึ่งซ้ำความกันออก)
สุวิชาโน ภวํ โหติ, สุวิชาโน [ทุวิชาโน (สฺยา. ก.)] ปราภโว; ธมฺมกาโม ภวํ โหติ, ธมฺมเทสฺสี ปราภโว อิติ เหตํ วิชานาม, ปฐโม โส ปราภโว
ผู้เจริญก็รู้ง่าย ผู้เสื่อมก็รู้ง่าย ผู้ใคร่ธรรมเป็นผู้เจริญ ผู้เกลียดธรรมเป็นผู้เสื่อม เพราะเหตุนั้นแล เราจงทราบชัดข้อนี้เถิดว่าความเสื่อมนั้นเป็นที่ 1
อสนฺตสฺส ปิยา โหนฺติ, สเนฺต น กุรุเต ปิยํ; อสตํ ธมฺมํ โรเจติ, ตํ ปราภวโต มุขํ อิติ เหตํ วิชานาม, ทุติโย โส ปราภโว
คนมีอสัตบุรุษเป็นที่รัก ไม่กระทำสัตบุรุษให้เป็นที่รัก ชอบใจธรรมของอสัตบุรุษ ข้อนั้นเป็นทางของคนเสื่อม เพราะเหตุนั้นแล เราจงทราบข้อนี้เถิดว่า ความเสื่อมนั้นเป็นที่ 2
นิทฺทาสีลี สภาสีลี, อนุฎฺฐาตา จ โย นโร; อลโส โกธปญฺญาโณ, ตํ ปราภวโต มุขํ อิติ เหตํ วิชานาม, ตติโย โส ปราภโว
คนใดชอบนอน ชอบคุย ไม่หมั่น เกียจคร้าน โกรธง่าย ข้อนั้นเป็นทางของคนเสื่อม เพราะเหตุนั้นแล เราจงทราบชัดข้อนี้เถิดว่า ความเสื่อมนั้นเป็นที่ 3
โย มาตรํ [โย มาตรํ วา (สี. สฺยา. กํ. ปี.)] ปิตรํ วา, ชิณฺณกํ คตโยพฺพนํ ปหุ สโนฺต น ภรติ, ตํ ปราภวโต มุขํ อิติ เหตํ วิชานาม, จตุโตฺถ โส ปราภโว
คนใดสามารถ แต่ไม่เลี้ยงมารดาหรือบิดาผู้แก่เฒ่า ผ่านวัยหนุ่มสาวไปแล้ว ข้อนั้นเป็นทางของคนเสื่อม เพราะเหตุนั้นแล เราจงทราบชัดข้อนี้เถิดว่า ความเสื่อมนั้นเป็นที่ 4
โย พฺราหฺมณํ [โย พฺราหฺมณํ วา (สี. สฺยา. กํ. ปี.)] สมณํ วา, อญฺญํ วาปิ วนิพฺพกํ; มุสาวาเทน วเญฺจติ, ตํ ปราภวโต มุขํ อิติ เหตํ วิชานาม, ปญฺจโม โส ปราภโว
คนใดลวงสมณะพราหมณ์ หรือแม้วณิพกอื่นด้วยมุสาวาท ข้อนั้นเป็นทางของคนเสื่อม เพราะเหตุนั้นแล เราจงทราบชัดข้อนี้เถิดว่า ความเสื่อมนั้นเป็นที่ 5
ปหูตวิโตฺต ปุริโส, สหิรโญฺญ สโภชโน เอโก ภุญฺชติ สาทูนิ, ตํ ปราภวโต มุขํ อิติ เหตํ วิชานาม, ฉฎฺฐโม โส ปราภโว
คนมีทรัพย์มาก มีเงินทองของกิน กินของอร่อยแต่ผู้เดียว ข้อนั้นเป็นทางของคนเสื่อม เพราะเหตุนั้นแล เราจงทราบชัดข้อนี้เถิดว่า ความเสื่อมนั้นเป็นที่ 6
ชาติตฺถโทฺธ ธนตฺถโทฺธ, โคตฺตตฺถโทฺธ จ โย นโร; สญฺญาติ อติมเญฺญติ, ตํ ปราภวโต มุขํ อิติ เหตํ วิชานาม, สตฺตโม โส ปราภโว
คนใดหยิ่งเพราะชาติ หยิ่งเพราะทรัพย์ และหยิ่งเพราะโคตร ย่อมดูหมิ่นญาติของตน ข้อนั้นเป็นทางของคนเสื่อม เพราะเหตุนั้น เราจงทราบชัดข้อนี้เถิดว่า ความเสื่อมนั้นเป็นที่ 7
อิตฺถิธุโตฺต สุราธุโตฺต, อกฺขธุโตฺต จ โย นโร; ลทฺธํ ลทฺธํ วินาเสติ, ตํ ปราภวโต มุขํ อิติ เหตํ วิชานาม, อฎฺฐโม โส ปราภโว
คนใดเป็นนักเลงหญิง เป็นนักเลงสุรา และเป็นนักเลงการพนันผลาญทรัพย์ที่ตนหามาได้ ข้อนั้นเป็นทางของคนเสื่อม เพราะเหตุนั้นแล เราจงทราบชัดข้อนี้เถิดว่า ความเสื่อมนั้นเป็นที่ 8
เสหิ ทาเรหิ อสนฺตุโฎฺฐ [ทาเรหฺยสนฺตุโฎฺฐ (ก.)], เวสิยาสุ ปทุสฺสติ [ปทิสฺสติ (สี.)]; ทุสฺสติ [ทิสฺสติ (สี. ปี.)] ปรทาเรสุ, ตํ ปราภวโต มุขํ อิติ เหตํ วิชานาม, นวโม โส ปราภโว
คนไม่สันโดษด้วยภริยาของตน ประทุษร้ายในภริยาของคนอื่นเหมือนประทุษร้ายในหญิงแพศยา ข้อนั้นเป็นทางของคนเสื่อม เพราะเหตุนั้นแล เราจงทราบชัดข้อนี้เถิดว่า ความเสื่อมนั้นเป็นที่ 9
อตีตโยพฺพโน โปโส, อาเนติ ติมฺพรุตฺถนิ; ตสฺสา อิสฺสา น สุปติ, ตํ ปราภวโต มุขํ อิติ เหตํ วิชานาม, ทสโม โส ปราภโว
ชายแก่ได้หญิงรุ่นสาวมาเป็นภริยา ย่อมนอนไม่หลับ เพราะความหึงหวงหญิงรุ่นสาวนั้น ข้อนั้นเป็นทางของคนเสื่อม เพราะเหตุนั้น เราจงทราบชัดข้อนี้เถิดว่า ความเสื่อมนั้นเป็นที่ 10
อิตฺถิ โสณฺฑิ วิกิรณิ, ปุริสํ วาปิ ตาทิสํ; อิสฺสริยสฺมิ ฐเปติ [ฐาเปติ (สี. ปี.), ถเปติ (ก.)], ตํ ปราภวโต มุขํ’ อิติ เหตํ วิชานาม, เอกาทสโม โส ปราภโว
คนใดตั้งหญิงนักเลงสุรุ่ยสุร่าย หรือแม้ชาย เช่นนั้นไว้ในความเป็นใหญ่ ข้อนั้นเป็นทางของคนเสื่อม เพราะเหตุนั้น เราจงทราบชัดข้อนี้เถิดว่า ความเสื่อมนั้นเป็นที่ 11
อปฺปโภโค มหาตโณฺห, ขตฺติเย ชายเต กุเล; โส จ รชฺชํ ปตฺถยติ, ตํ ปราภวโต มุขํ ‘เอเต ปราภเว โลเก, ปณฺฑิโต สมเวกฺขิย; อริโย ทสฺสนสมฺปโนฺน, ส โลกํ ภชเต สิว’’นฺติฯ
ก็บุคคลผู้เกิดในสกุลกษัตริย์ มีโภคทรัพย์น้อย มีความมักใหญ่ปรารถนาราชสมบัติ ข้อนั้นเป็นทางของคนเสื่อม บัณฑิตผู้ถึงพร้อมด้วยความเห็นอันประเสริฐ พิจารณาเห็นคนเหล่านี้เป็นผู้เสื่อมในโลก ท่านย่อมคบโลกที่เกษม (คนผู้เจริญ). (ข้อนี้เป็นข้อที่ 12)
ความเป็นธรรมาภิสมัย.
หลังจากนั้น คัมภีร์ปรมัตถโชติกา อรรถกถาขุททกนิกาย ได้เปิดเผยว่า "ในเวลาจบเทศนา เทวดาทั้งหลายฟังทางแห่งความเสื่อมทั้งหลายแล้ว ตั้งใจมั่นโดยแยบคาย สมควรแก่ความสังเวชที่เกิดขึ้นบรรลุโสดาปัตติผล สกทาคามิผล และอนาคามิผล พ้นที่จะคณนานับเหมือนอย่างที่ตรัสไว้ว่า เทวดาทั้งหลายที่บรรลุมรรคผลในสูตรนั้น คือ มหาสมัยสูตร มงคลสูตร สมจิตตสูตร ราหุโลวาทสูตร ธรรมจักรสูตร (ธัมมจักกัปปวัตนสูตร) ปราภวสูตร และเทวตาสมสูตร มีไม่น้อย ประมาณไม่ได้ ส่วนธรรมาภิสมัยในปราภวสูตรนี้ พ้นที่จะคณนานับ ดังนี้"